wickkiey/tamil-wikipedia-chunked huggingface dataset:
# கர்பால் சிங்

## அரசியல் வாழ்க்கை

### டி.பி.விஜேந்திரன் பாலுணர்வு படங்கள்

1989 ஆம் ஆண்டில் மலேசிய நாடாளுமன்றத்தின் மக்களவைத் துணைச் சபாநாயகராக டி.பி. விஜேந்திரன் என்பவர் இருந்தார். அவர்தான் அந்தப் பதவி வகித்த முதல் இந்தியர். நாடறிந்த ஒரு வழக்கறிஞரான இவர், பாலுணர்வு படங்களில் *நடித்து* இருந்தார் என கர்பால் சிங் வெளிப்படையாகக் குற்றம் சாட்டினார். அந்தக் குற்றச்சாட்டு ஒட்டு மொத்த மலேசிய மக்களையே அதிர்ச்சி அடையச் செய்தது. பின்னர், ஆதாரங்கள் இல்லாததால் அந்தக் குற்றச்சாட்டுக்கள் தள்ளுபடி செய்யப்பட்டன. அதைத் தொடர்ந்து, மக்களவைத் துணைச் சபாநாயகர் பதவியை டி.பி. விஜேந்திரன் ராஜிநாமா செய்தார்.  
டி.பி.விஜேந்திரனின் மீதான குற்றச்சாட்டுகள் உண்மையானவை என்பதை கர்பால் சிங் நிரூபிக்க, பாலுணர்வு காணொளிப் படங்களை நாடாளுமன்றத்தில் சமர்ப்பித்தார். அந்தச் சமயத்தில் மக்களவைத் துணைச் சபாநாயகராக ஓங் தீ கியாட் இருந்தார். ஆக, பொய்யான தகவல்களைச் சமர்ப்பித்தார் எனும் குற்றச்சாட்டின் பேரில், 1994 மே மாதம் டி.பி.விஜேந்திரனின் மீது வேறு ஒரு சட்டப் பிரிவில் நீதிமன்றத்தில் குற்றம் சாட்டப்பட்டது. தொடர்ந்து 1998 இல் தன் மீதான குற்றச்சாட்டைத் தள்ளுபடி செய்யக் கோரி டி.பி.விஜேந்திரன் கோலாலம்பூர் மேல் முறையீட்டு நீதிமன்றத்தில் மனுத்தாக்கல் செய்தார். அந்தத் தாக்கல் ஏற்றுக் கொள்ளப்பட்டு, அவர் மீதான அனைத்துக் குற்றச்சாட்டுகளும் தள்ளுபடி செய்யப்பட்டன.
# கர்பால் சிங்

## அரசியல் வாழ்க்கை

### நாடாளுமன்றத்தில் ஆறு மாதங்களுக்கு இடை நீக்கம்

1999 ஆம் ஆண்டு பொதுத் தேர்தலில் தோல்வி கண்ட கர்பால் சிங், 2004 ஆம் ஆண்டு பொதுத் தேர்தலில் புக்கிட் குளுகோர் தொகுதியில் 1,261 வாக்குகள் பெரும்பான்மையில் வெற்றி பெற்று நாடாளுமன்றத்தில் மறுபடியும் காலடி எடுத்து வைத்தார். அந்தத் தேர்தலில் ஜனநாயக செயல் கட்சி 20 இடங்களைப் பெற்று, தலையாய எதிர்க்கட்சியாகத் தன் தகுதியை மறுபடியும் நிலைநாட்டிக் கொண்டது. 2004 செப்டம்பர் 4 இல், ஜனநாயக செயல் கட்சியின் தேசியத் தலைவராகப் பொறுப்பேற்றுக் கொண்டார்.  
2004 செப்டம்பர் 7 இல், கர்பால் சிங் மறுபடியும் ஒரு நாடாளுமன்றச் சர்ச்சையில் சிக்கிக் கொண்டார். நாடாளுமன்ற உறுப்பினர்கள் சத்தியபிரமாணம் எடுக்கும் போது வலது கையை உயர்த்த வேண்டும் என்று கேட்டுக் கொண்டார். கர்பால் சிங் நாடாளுமன்ற சிறப்புரிமைகளை மீறி அப்படி பேசி இருக்கக்கூடாது என்றும், மூன்று நாட்களுக்குள் மன்னிப்பு கேட்காவிட்டால், அவர் நாடாளுமன்றத்தில் இருந்து ஆறு மாதங்களுக்கு தற்காலிகமாக இடை நீக்கம் செய்யப்படுவார் என்றும் நாடாளுமன்ற சிறப்புரிமைகள் குழு முடிவு செய்தது. கர்பால் சிங்கை ஒரு மூத்த அரசியல்வாதியாக மதித்துப் பழகி வந்த நாடாளுமன்றத்தின் பாரிசான் நேசனல், பாக்காத்தான் ராக்யாட் உறுப்பினர்கள் மன்னிப்பு கேட்கச் சொல்லி வலியுறுத்தினர். ஆனால், கர்பால் சிங் கடைசி வரை மன்னிப்பு கேட்க மறுத்துவிட்டார்.
# கர்பால் சிங்

## அரசியல் வாழ்க்கை

### தொடர் சர்ச்சைகள்

2010 ஏப்ரல் மாதம், மலேசிய நாடாளுமன்ற சபாநாயகரை *சர்வாதிகாரி* என்று அழைத்ததால், பத்து நாட்களுக்கு கர்பால் சிங் நாடாளுமன்றக் கூட்டத்தில் கலந்து கொள்வதில் இருந்து தடை செய்யப்பட்டார். அதே ஆண்டு டிசம்பர் மாதம், சக எதிர்க்கட்சி உறுப்பினர்களான அன்வார் இப்ராகிம், அஸ்மின் அலி, சிவராசா ராசையா ஆகியோருடன் இவரையும் சேர்த்து நான்கு உறுப்பினர்கள் நாடாளுமன்றக் கூட்டங்களில் கலந்து கொள்வதில் இருந்து தடை செய்யப்பட்டனர். அப்கோ நிறுவனத்திற்கும் மலேசிய அரசாங்கத்திற்கும் இடையே சர்ச்சைகளைத் தூண்டிவிட்டதற்காக அவர்கள் இடைநீக்கம் செய்யப்பட்டனர்.  
2011 டிசம்பர் மாதம், கர்பால் சிங்கிற்கும், பினாங்கு மாநிலத் துணை முதல்வர் இராமசாமி பழனிச்சாமிக்கும் இடையே கருத்து வேறுபாடுகள் ஏற்பட்டன. ஜனநாயக செயல் கட்சியில் சிலர் தமக்கு எதிராகக் கீழறுப்பு வேலைகளில் ஈடுபட்டிருப்பதாக இராமசாமி பழனிச்சாமி கருத்துக் கூறினார். அதைக் கண்டித்த கர்பால் சிங், துணை முதல்வர் இராமசாமியை ஒரு இராணுவத் தலைவர் என்று வர்ணித்தார். மாநிலத் துணை முதல்வர் பதவியில் இருந்து ராஜிநாமா செய்யுமாறும் கேட்டுக் கொண்டார். பின்னர், இருவருக்குமான இந்த உட்பூசல் ஜனவரி 2012 இல் ஒரு முடிவிற்கு வந்தது.
# கர்பால் சிங்

## அரசியல் வாழ்க்கை

### சாமிவேலுவுடன் கருத்து மோதல்கள்

மகாத்மா காந்தி, ஜான் எப் கென்னடி ஆகிய இருவரும் தம்முடைய வழிகாட்டிகள் என்று சொல்லி வரும் கர்பால் சிங்கிற்கும், ம.இ.காவின் முன்னாள் தலைவர் ச. சாமிவேலுவிற்கும் சில சமயங்களில் கருத்து மோதல்கள் ஏற்படுவதும் உண்டு. ஒரு முறை கர்பால் சிங் சொன்ன வாசகங்கள்.  
மலேசிய நாடாளுமன்றத்திலும், பினாங்கு மாநிலச் சட்டமன்றத்திலும் கூட்டங்கள் நடைபெறும் போது கர்பால் சிங் வாக்கு விவாதங்களில் ஈடுபட்டு பெரும் சர்ச்சைகளையும் ஏற்படுத்தி இருக்கிறார். பினாங்கு மாநிலச் சட்டமன்றத்தில், கர்பால் சிங்கை வெளியேற்றுவதற்கு காவல்துறையினர் இருமுறை அழைக்கப்பட்டது உண்டு. சட்டமன்றத்திற்குள் நுழைந்த காவல் அதிகாரிகளை வெளியே போகச் சொல்லி குரல் எழுப்பிய இருக்கிறார். சட்ட அவைக்குள் நுழைவதற்கு, காவல் துறையினருக்கு உரிமையில்லை என்று கூறிய பின்னர், அவராகவே சட்டமன்றத்தில் இருந்து வெளியேறியும் இருக்கிறார்.
# கர்பால் சிங்

## அரசியல் வாழ்க்கை

### மாமன்னருடனும் சர்ச்சை

ஒரு முறை மலேசிய மாமன்னருடனும் கர்பால் சிங் சர்ச்சையை ஏற்படுத்திக் கொண்டுள்ளார். 1986 இல், தன் அரண்மனையில் இருவர் மீது மாமன்னர் தாக்குதல் நடத்தியது கண்டிக்கத்தக்கது என்று கர்பால் சிங் நாடாளுமன்றத்தில் கடும் எதிர்ப்பு தெரிவித்தார். கர்பால் சிங்கின் அந்தக் குறைகூறல் ஆளும் கட்சியினரிடையே பலத்த கண்டனத்திற்கு உள்ளானது. அவர் மாமன்னரிடம் பகிங்கரமாக மன்னிப்பு கேட்க வேண்டும் என்று வலியுறுத்தப்பட்டார்.  
மன்னிப்பு கேட்க மறுத்த கர்பால் சிங், மாறாக மாமன்னர் சுல்தான் இஸ்கந்தர் மீதே நீதிமன்றத்தில் ஒரு வழக்கையும் தொடுத்தார். அந்த வழக்கில் கர்பால் சிங் வெற்றி பெறவில்லை. கர்பாலின் மீது கோபம் அடைந்த மாமன்னர், தான் வளர்த்த நாய்க்கு கர்பாலின் பெயரையே வைத்து திருப்தி அடைந்தார்.  
கர்பால் சிங், நாடாளுமன்றத்தின் ஆறு மாத கால தடையுத்தரவை இருமுறை பெற்றுள்ளார். முதல் முறையாக செப்டம்பர் 2004 இல், நாடாளுமன்றத்தைத் தவறான முறையில் வழியிட்டுச் சென்றதற்காகவும், டிசம்பர் 2010 இல் நாடாளுமன்றத்தை அவமதித்ததற்காகவும் அந்தத் தடையுத்தரவுகளைப் பெற்றார். இரண்டாவது முறை, பாக்காத்தான் ராக்யாட் தலைவர் அன்வார் இப்ராகிம், சிவராசா ராசையாவுடன் வெளியேற்றம் செய்யப்பட்டார்.
# கர்பால் சிங்

## அரசியல் வாழ்க்கை

### துப்பாக்கி ரவையுடன் கொலை மிரட்டல்

2008 மே மாத நாடாளுமன்றக் கூட்டத்தில், சபா, கினாபாத்தாங்கான் நாடாளுமன்ற உறுப்பினர் புங் மொக்தார் ராடினைப் பார்த்து *பிக்பூட்* என்று கர்பால் சிங் அழைத்தார். உடனே மற்றொரு நாடாளுமன்ற உறுப்பினரான இப்ராகிம் அலி, எழுந்து கர்பால் சிங்கைப் பார்த்து, பேசும் போது எழுந்து நின்று பேச வேண்டும் என்று கிண்டல் செய்தார். (இந்தக் கட்டத்தில் கர்பால் சிங், ஒரு சாலை விபத்தில் சிக்கி தள்ளுவண்டியில் அமர்ந்தவாறு நாடாளுமன்றக் கூட்டங்களில் கலந்து கொண்டிருந்தார்) அந்தக் கிண்டலான சொற்களைக் கேட்ட எதிர்க்கட்சி உறுப்பினர்கள் கொதிப்படைந்து போயினர்.  
கர்பால் சிங்கின் நாடாளுமன்ற உரிமைகள் காக்கப்படவில்லை என்று ஒட்டு மொத்த 32 எதிர்க்கட்சி உறுப்பினர்களும் வெளிநடப்பு செய்தனர். நாடாளுமன்றத்திற்கு வெளியே பொது மக்களும் கூடினர். அந்தக் காலகட்டத்தில் நாடாளுமன்ற விவாதங்கள், மலேசியத் தொலைகாட்சிகளில் நேரடியாக ஓளிபரப்பு செய்யப்பட்டன.  
2008 ஜூன் மாதம், கர்பால் சிங் ஒரு கொலை மிரட்டல் கடிதத்தைப் பெற்றார். ஒரு துப்பாக்கி ரவையுடன் அவருடைய அலுவலகத்திற்கு அந்தக் கடிதம் அனுப்பி வைக்கப்பட்டது. நான்கு மாதங்கள் கழித்து, அதாவது 2008 அக்டோபர் மாதத்தில், நாடாளுமன்ற சபாநாயகர் பண்டிக்கார் அமின் மூலியாவைக் கவனக்குறைவானவர் என்றும் விளையாட்டுத்தனமாக நடந்து கொள்ள வேண்டாம் என்றும் கேட்டுக் கொண்டார்.  
அந்தச் சொற்கள் நாடாளுமன்றத்தை அவமதிப்பதாகக் கருதி கர்பால் சிங் இரு நாட்களுக்கு இடைநீக்கம் செய்யப்பட்டார். அதற்கு முன், ஜூன் மாதம் 30 ஆம் தேதி, கர்பால் சிங்கின் மகன் கோபிந்த் சிங் டியோ, இரு நாட்களுக்கு இடைநீக்கம் செய்யப்பட்டார். கோபிந்த் சிங் டியோ, சிலாங்கூர், பூச்சோங் தொகுதியின் நாடாளுமன்ற உறுப்பினர் ஆகும்.
# கர்பால் சிங்

## அரசியல் வாழ்க்கை

### பேராக் சுல்தான் அரச நிந்தனை வழக்கு

2009 ஆம் ஆண்டு, பேராக் அரசியல் சாசன நெருக்கடி ஏற்பட்டது. அப்போது, பேராக் சுல்தான் அஸ்லான் ஷாவின் மீது வழக்குத் தொடரப் போவதாகக் கர்பால் சிங் அச்சுறுத்தல் செய்தார் அது ஓர் அரச நிந்தனை என கர்பால் சிங் மீது வழக்கு தொடரப்பட்டது. சாம்ரி அப்துல் காதிர் என்பவரை பேராக் மாநிலத்தின் முதலமைச்சராக நியமனம் செய்வதில் அரசமைப்புச் சட்ட அதிகாரத்தைத் தாண்டி சுல்தான் செயல்பட்டுள்ளார் என்று கர்பால் சிங் வாதிட்டார்.  
2010 ஜூன் 11 இல் கர்பால் சிங் மீது அரச நிந்தனை வழக்கு கோலாலம்பூர் உயர்நீதிமன்றத்திற்கு கொண்டு வரப்பட்டது. எனினும் அந்த வழக்கை உயர்நீதிமன்றம் தள்ளுபடி செய்தது. அதன் பின்னர், 2012 ஜனவரி 20 இல், மலேசிய மேல் முறையீட்டு மன்றம் அந்த வழக்கு தள்ளுபடி செய்யப்பட்டதைப் பற்றி விசாரணை செய்தது. பேச்சு சுதந்திரத்திற்கும் ஒரு வரையறை உள்ளது எனக் கூறிய மலேசிய மேல் முறையீட்டு மன்றம், கர்பால் சிங்கிற்கு எதிராகத் தீர்ப்பு கூறியது.
# கர்பால் சிங்

## குடும்பம்

1970 ஜூலை 30 இல் குர்மிட் கவுர் என்பவரை கர்பால் சிங் திருமணம் செய்து கொண்டார். குர்மிட் கவுருக்கு ஏழு வயதாக இருக்கும் போது அவருடைய குடும்பம் தாய்லாந்து நாராதிவாட் பகுதியில் இருந்து பினாங்கிற்கு குடியேறியது. இவர்களுக்கு ஐந்து பிள்ளைகளும், பத்து பேரப் பிள்ளைகளும் உள்ளனர். கர்பால் சிங்கின் மூத்த மகன் ஜக்டீப் சிங் டியோ, பினாங்கு மாநிலத்தில் டத்தோ கிராமாட் தொகுதியின் சட்டமன்ற உறுப்பினராக இருக்கிறார். இரண்டாவது மகன் கோவிந்த் சிங் தியோ, சிலாங்கூர், பூச்சோங் தொகுதியின் நாடாளுமன்ற உறுப்பினராக இருக்கிறார்.  
மூன்றாவது மகன் ராம் கர்பால் என்பவரும், மகள் சங்கீத் கவுரும் கர்பால் சிங்கின் வழக்கறிஞர் நிறுவனத்தில் பணிபுரிகின்றனர். கர்பால் சிங்கின் நான்கு பிள்ளைகள் வழக்குரைஞர்களாகும். அவருடைய கடைசி மகன் மான் கர்பால் என்பவர் மட்டும் காப்பீட்டுத் துறையில் ஈடுபட்டுள்ளார். கர்பால் சிங், தன் மனைவியுடன் 1994 ஆம் ஆண்டில் இருந்து கோலாலம்பூர் மாநகரின் டமான்சாரா பகுதியில் வாழ்ந்து வருகிறார்
# கர்பால் சிங்

## 2005 சாலை விபத்து

2005 ஜனவரி 28 இல் ஒரு கார் விபத்தில் சிக்கிய கர்பால் சிங், முதுகெலும்பு பாதிக்கப்பட்டு, சக்கரவண்டியைப் பயன்படுத்தி வருகிறார். ஒரு வாடகைக்காரில், பின் இருக்கையில் அமர்ந்து பயணிக்கும் போது, பின்னால் இருந்து வந்த கார் மோதியதால் விபத்து ஏற்பட்டது. அவர் சக்கரவண்டியைப் பயன்படுத்துவதால், மலேசிய நாடாளுமன்றத்தில் அவருக்கு ஆகப் பின்வரிசையில் இடம் ஒதுக்கித் தரப்பட்டுள்ளது. கடந்த இரண்டு பொதுத் தேர்தல்களிலும் அவர் சக்கரவண்டியில் அமர்ந்தவாறே பிரசாரம் செய்து வெற்றி பெற்றார். விபத்தின் காரணமாக அவருக்கு ரிங்கிட் 2 மில்லியன் இழப்பீட்டுத் தொகையாக வழங்கப்பட்டது.
# கர்பால் சிங்

## 2014 சாலை விபத்து

கர்பால் சிங் 17 ஏப்ரல் 2014 அதிகாலையில் நடந்த கோர சாலை விபத்தில் கொல்லப்பட்டார். அதிகாலை மணி 1.10 க்கு வடக்கு தெற்கு நெஞ்சாலை(வடக்கு பாதை), 301.6 கிமீ, பேராக் அருகே இந்த கோர சாலை விபத்து நடந்தது. ஜோர்ஜ் டவுனில் நடைபெறவிருக்கும் வழக்கு ஒன்றில் கலந்து கொள்வதற்கு கர்பாலும் அவர் மகன், அவர் உதவியாளர் மற்றும் பணிப்பெண்ணும் சென்று கொண்டிருந்த தானுந்து முன்னாள் சென்ற சுமையுந்துவை மோதி இவ்விபத்து நடந்தது. கர்பால் மற்றும் அவரின் உதவியாளர் விபத்து நடந்த இடத்திலேயே உயிர் துறந்தனர். அவரின் மகன், தானுந்து ஒட்டுநர், மற்றும் பணிப்பெண் இந்த விபத்திலிருந்து தப்பினர். சுமையுந்து ஒட்டுநர், அவர் மனைவி மற்றும் மகள் விபத்திலிருந்து தப்பினர். அந்த சுமையுந்து ஒட்டுநர் கஞ்சா போதையில் இருந்ததாக நம்பட்டது.
# கர்பால் சிங்

## காணொளிகள்

- கர்பால் சிங் விபத்தில் கொல்லப்பட்டார்
- கர்பால் சிங் 2014 கார் விபத்து
- கர்பால் சிங் சிஎன்என்
# கர்பால் சிங்

## இணைப்புகள்

- பாக்காத்தான் ராக்யாட்
- ஜனநாயக செயல் கட்சி
# பம்மனேந்தல்

**பம்மனேந்தல்** (ஆங்கிலம்:PAMMANENDAL) இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கமுதி வட்டம், கமுதி ஊராட்சி ஒன்றியத்தில் இருக்கும் ஒரு சிற்றூர். கமுதி வருவாய் வட்டத்தின் 37 ஆவது எண்கொண்ட வருவாய் கிராமம் (கிராம எண்:37) ஆகும்.
# பம்மனேந்தல்

## முக்கிய பயிர்

இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன. இது வறட்சி மாவட்டம் என்பதால் இங்கு சீமைக் கருவேல மரம் (விறகுகளால் தயாரிக்கப்படும் அடுப்புக்கரி தயாரிக்கும் பொருட்டு) முகனையாக வளர்க்கப்படுகிறது.
# பம்மனேந்தல்

## அமைவிடம்

கமுதியிலிருந்து பெருநாழி செல்லும் வழியில் கமுதியிலிருந்து சுமார் 19 கி.மீ.தூரத்திலும், பெருநாழியிலில் இருந்து 7 கி.மீ.தூரத்திலும் அமைந்து உள்ளது. கடல் மட்டத்திலிருந்து 325 மீட்டர் உயரத்தில் உள்ளது. இந்த கிராமத்திலிருந்து வட கிழக்கே சுமார் 6 கி.மீ தூரத்தில் பறவைகளின் சரணாலயம் **காஞ்சிரங்குளம் கண்மாய்** அமைந்துள்ளது.
# பம்மனேந்தல்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, பம்மனேந்தல் கிராமத்தில் 828 பேர் வசிக்கின்றார்கள்.இதில் ஆண்கள் 403,பெண்கள்425 பாலின விகிதம் 960. எழுத்தறிவு பெற்றவர்கள் 372 பேர். இதில் 271 பேர் ஆண்கள்; 101 பேர் பெண்கள். எழுத்தறிவு பெற்றுள்ளோர் சதவீதம் 53.22. ஆறு வயதுக்குட்பட்டோர் மொத்தம் 129 ஆண் குழந்தைகள் 66,பெண் குழந்தைகள் 63 ஆவர்.
# பம்மனேந்தல்

## நிர்வாக அலகு

- மாவட்டம்: இராமநாதபுரம்
- வருவாய் கோட்டம்: பரமக்குடி
- வட்டம்: கமுதி
- வருவாய் கிராமம்: பம்மனேந்தல்
- ஊராட்சி ஒன்றியம்: கமுதி
- ஊராட்சி மன்றம்(பஞ்சாயத்து): பம்மனேந்தல்
# அட்டபுயக்கரம் ஆதிகேசவப் பெருமாள் கோயில்

**அட்டபுயக்கரம்**அல்லது **அஷ்டபுஜகரம் ** அல்லது **திருவட்டபுயங்கம்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் காஞ்சிபுரத்தில் காஞ்சி வரதராஜ பெருமாள் கோயிலில் இருந்து
சுமார் ஒரு மைல் தூரத்தில் உள்ளது. ரங்கசாமி குளத்திற்கு தெற்கே அமைந்துள்ளது. ஹாட்சன் பேட்டை என்னுமிடத்திற்கு அருகில் அமைந்துள்ளது.
# அட்டபுயக்கரம் ஆதிகேசவப் பெருமாள் கோயில்

## அமைவிடம்

கடல் மட்டத்திலிருந்து சுமார் 103 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°49'21.7"N, 79°42'38.9"E (அதாவது, 12.822681°N, 79.710813°E) ஆகும்.
# அட்டபுயக்கரம் ஆதிகேசவப் பெருமாள் கோயில்

## மரபு வரலாறு

ஒரு சமயம் பிரம்மன் செய்யும் யாகத்தை நிலைநிறுத்த திருமால் உதவி புரிந்தபோது யாகத்தைத் தடுக்க எண்ணிய கலைமகள் காளியைப் படைத்து அவளுடன் கொடிய அரக்கர்களை அனுப்பி அதைக் கலைக்க முற்பட்டாள். திருமால் எட்டு கரங்களுடன் தோன்றி காளியை அடக்கி அரக்கர்களை அழித்தார். எனவே இறைவன் அட்டபுயக்கரத்தோன் ஆனார். இவ்விடத்தில் ஆதிகேசவப் பெருமாள் என்னும் பெயரில் பெருமாள் எழுந்தருளியிருந்ததாகவும் அவரே அட்ட புயக்கரமாக வந்தாரென்றும் ஒரு வரலாறும் உண்டு. மேலும் இத்தலத்திலே தான் கஜேந்திரனுக்கு முக்தி அளிக்க எட்டுகைகளுடன் தோன்றியதாக வரலாறு கூறுகிறது. வைரமேகன் என்னும் தொண்டை நாட்டு மன்னன் இப்பெருமாளுக்கு தொண்டு புரியும் பொருட்டு தற்போதுள்ள வடிவமைப்பில் இக்கோவிலைக்கட்டினான் என்றும் அறியமுடிகிறது.
# அட்டபுயக்கரம் ஆதிகேசவப் பெருமாள் கோயில்

## மூலவர்

மேற்கு நோக்கி நின்ற கோலத்தில் வலப்புறம் நான்கு கைகளுடனும் இடப்புறம் நான்கு கைகளுடனும் காட்சி தருகிறார். ஆதிகேசவப் பெருமாள், கஜேந்திரவரதன் என்பன இறைவனின் பெயர்கள் திருமங்கையாழ்வாரின் பாடல் பெற்ற பிறகு அட்டபுயக்கரத்தான் ஆனார்.
# அட்டபுயக்கரம் ஆதிகேசவப் பெருமாள் கோயில்

## இறைவி

அலர்மேல் மங்கை, பத்மாசனி
# அட்டபுயக்கரம் ஆதிகேசவப் பெருமாள் கோயில்

## தீர்த்தம்

கஜேந்திர புஷ்கரணி
# அட்டபுயக்கரம் ஆதிகேசவப் பெருமாள் கோயில்

## விமானம்

இக்கோயிலின் விமானம் உத்திரகோட்டி விமானம், சக்ராக்ருதி விமானமென்றும், வியோமாகர விமானமென்றும் அழைக்கப்படுகிறது.
# அட்டபுயக்கரம் ஆதிகேசவப் பெருமாள் கோயில்

## சிறப்புகள்

108 வைணவத் திருத்தலங்களில் இங்கு மட்டுமே திருமால் எட்டுக்கரங்களுடன் காட்சியளிக்கிறார். வலப்புறமுள்ள கரங்களில் சக்கரம், வாள், மலர், அம்பு ஆகியவற்றையும் இடப்புறாம் சங்கு, வில், கேடயம், தண்டாயுதம் ஆகியவற்றையும் தாங்கியுள்ளார். இத்தலத்தின் தலவரலாறு படி சித்திரை மாதம் ரோகிணி நட்சத்திரத்தன்று பெருமாள் காளியை இவ்விடத்தே அடக்கினார். இதற்குச் சான்றாக இச்சன்னதியின் அருகே கருங்காளியம்மன் கோவிலொன்றுள்ளது. தொண்டை மண்டலத்து வைணவத் திருத்தலங்களில் இங்கு மட்டுமே பரமபத வாயில் உள்ளது. திருமங்கையாழ்வாராலும், பேயாழ்வாராலும் பாடல் பெற்றது இத்தலம். மணவாள மாமுனிகளும், சுவாமி தேசிகனும் இத்தலத்தைப் பாடியுள்ளனர்.
# அத்திக்கோம்பை

**அத்திக்கோம்பை** (Athikombai) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஒட்டன்சத்திரம் வட்டம், ஒட்டன்சத்திரம் ஊராட்சி ஒன்றியத்தில் இருக்கும் ஒரு கிராமம்(ஊர்). ஒட்டன்சத்திரம் வருவாய் வட்டத்தின் 13 வருவாய் (கிராம எண்:13) கிராமம் ஆகும். இங்கு தோட்டப் பயிர்களான முள்ளங்கி, பீட்ரூட், பீன்ஸ் விளைகின்றன.
# அத்திக்கோம்பை

## அமைவிடம்

ஒட்டன்சத்திரத்திலிருந்து வேடசந்தூர் செல்லும் பாதையில் ஒட்டன்சத்திரத்திலிருந்து சுமார் 1.5 கி.மீ.தூரத்தில் அமைந்து உள்ளது. கடல் மட்டத்திலிருந்து 435 மீட்டர் உயரத்தில் உள்ளது. இந்த கிராமத்திலிருந்து சுமார் 16 கி.மீ தூரத்தில் பரப்பலாறு அணை அமைந்துள்ளது.
# அத்திக்கோம்பை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, அத்திக்கோம்பையில் 3015 பேர் வசிக்கின்றார்கள். பாலின விகிதம் 1005 எழுத்தறிவு பெற்றவர்கள் 1742 பேர். இதில் 996 பேர் ஆண்கள்; 746 பேர் பெண்கள். எழுத்தறிவு பெற்றுள்ளோர் சதவீதம் 65.37. ஆறு வயதுக்குட்பட்டோர் (350 பேர்)11.61 சதவீதம் ஆவர்.
# பாலக்காடு ஆர். ரகு

**பாலக்காடு ஆர். ரகு** (1928 - 2009) தென்னிந்தியாவைச் சேர்ந்த மிருதங்க இசைக் கலைஞர் ஆவார்.
# பாலக்காடு ஆர். ரகு

## வாழ்க்கைக் குறிப்பு

பாலக்காடு ரகு 1928ஆம் ஆண்டு சனவரி 9 அன்று பர்மாவின் (இப்போதைய மியன்மார்) ரங்கூன் நகரில் பிறந்தார். பெற்றோர்: பாலக்காடு இராமசாமி ஐயர், அனந்தலட்சுமி அம்மாள். ஆரம்பத்தில் திண்ணியம் வெங்கடராம ஐயரிடமும், திருச்சி ராகவா ஐயரிடம் மிருதங்க இசையினைக் கற்றார் ரகு. பின்னர் பிரபல மிருதங்க இசைக் கலைஞர் பாலக்காடு டி. எஸ். மணி ஐயரிடம் பயிற்சி பெற்றார். மணி ஐயரின் உறவுக்கார பெண்மணியாகிய ஸ்வர்ணாம்பாளை திருமணம் செய்துகொண்ட ரகு, கணிதத்தில் இளங்கலைப் பட்டம் பெற்றவர்.  
இவரின் பேரன் அபிசேக் ரகுராம், கருநாடக இசைப் பாடகராவார்.
# பாலக்காடு ஆர். ரகு

## தொழில் வாழ்க்கை

பாலக்காடு ரகு 60 ஆண்டுகளுக்கும் மேலாக மிருதங்க இசை நிகழ்ச்சிகளை வழங்கியுள்ளார். இவரின் தனி ஆவார்த்தனம் நேயர்களிடையே பெரிதும் விரும்பப்பட்டது. ஹரிசங்கர், நாகராஜன் (கஞ்சிரா), ஆலங்குடி ராமச்சந்திரன் (கடம்), ‘விக்கு’ விநாயக்ராம் (கடம்), சுபாஷ் சந்திரன் (கடம்) இவர்களுடன் ரகு தனி ஆவர்த்தனம் நிகழ்த்தியுள்ளார்.
# பாலக்காடு ஆர். ரகு

## சிறப்புகள்

ஐரோப்பா, ஐக்கிய அமெரிக்கா, ஆஸ்திரேலியா, மலேசியா மற்றும் சிங்கப்பூரில் இசை நிகழ்ச்சிகளை வழங்கியுள்ளார். வடஇந்திய இசைக் கலைஞர்களான பண்டிட் ரவி சங்கர் (சித்தார்), ஹரிப்ரசாத் சௌரசியா (புல்லாங்குழல்), சிவ்குமார் ஷர்மா (சந்தூர்), அல்லா ரக்ஹா (தபேலா) இவர்களுடன் இணைந்து இந்தியாவிலும், வெளிநாடுகளிலும் 'வாத்திய விருந்து' இசை நிகழ்ச்சிகளை வழங்கியுள்ளார். கிழக்கு-மேற்கு ஒருங்கிணைந்த இசையிலும் தனது பங்களிப்பினைத் தந்துள்ளார்.
# பாலக்காடு ஆர். ரகு

## விருதுகள்

- சங்கீத நாடக அகாதமி விருது, 1983
- பாலக்காடு மணி ஐயர் விருது
- பத்மசிறீ, 1985 ; வழங்கியது: இந்திய அரசாங்கம்
- மிருதங்க சக்ரவர்த்தி விருது
- கலைமாமணி விருது, வழங்கியது: தமிழ்நாடு அரசு
- சங்கீத சூடாமணி
- மிருதங்க நாத மணி
- நாத பிரம்மம், 2000 ; வழங்கியது: நாரத கான சபா, சென்னை
- நாத நிதி, 2001
- சங்கீத கலாநிதி விருது, 2007 ; வழங்கியது: மியூசிக் அகாதெமி, சென்னை
# பசுக்கார்

**ஃபசுகார்** (*Buzzcar*) என்பது பிரான்சில் இயங்கும் ஒரு சகா-சகா தானுந்து வாடகைத் தளம் ஆகும். இது தானுந்தை வாடகைக்கு எடுக்க விரும்புவோரை தானுந்தை வாடகைக்கு விட விரும்புவர்களோடு இணையம் ஊடாக நிகழ் நேரத்தில் தொடர்புபடுத்துகிறது. இந்த நிறுவனம் காப்புறுதி, சாலை ஓர உதவி போன்ற சேவைகளையும் வழங்குகிறது. வாடகைப் பணம் விடுபவரும் எடுப்பவரும் தீர்மானிப்பது. இதில் 30% தனது சேவைகளுக்கு கட்டணமாக அறவிடுகிறது.
# மாற்றிடம் புகல்

**மாற்றிடம் புகல்** அல்லது மருத்துவ வழக்கில் **மெடாஸ்டாசிஸ்** (*Metastasis*) **மாற்றிடம் புகல் நோய்**, என்பது ஒரு உள்ளுறுப்பிலிருந்து அல்லது அதன் பாகத்திலிருந்து அதற்கு அடுத்து இல்லாத மற்றொரு உள்ளுறுப்பிற்கோ அதன் பகுதிக்கோ புற்றுநோய் பரவுவதாகும். இவ்வாறு இரண்டாமிடத்தில் உருவாகும் புற்றுநோய் *மெடாஸ்டாசிசஸ்* என்று (சிலநேரங்களில் சுருக்கமாக **மெட்சு**) மருத்துவ உலகில் குறிப்பிடப்படுகிறது. முன்னதாக புற்றுநோய் கட்டிகளும் நோய்த்தொற்றுக்களுமே இவ்வாறு **மாற்றிடம் புகுவன**வாகக் கருதப்பட்டன; தற்போதைய புதிய ஆய்வுகளின்படி, இது மறுபரிசீலனைக்கு உட்படுத்தப் பட்டுள்ளது. இச்சொல் மூலமான *மெடாஸ்டாசிஸ்* என்ற கிரேக்கச் சொல் "இடம் பெயரல்", μετά, *மெடா*, "அடுத்த", στάσις, *இசுடாசிசு*, "இடம்" எனப் பொருள்படும். இதன் பன்மை மெடாஸ்டாசிசஸ் ஆகும்.  
ஒரு இழையத்தின் ஒற்றை உயிரணு படிப்படியாக மரபியல் சேதமடைந்து கட்டுப்படுத்தவியலா இனப்பெருக்கத் தன்மை உடைய உயிரணுக்கள் உருவாவதால் புற்றுநோய் ஏற்படுகிறது. இந்த கட்டுப்படுத்தவியலா இனப்பெருக்கம், இழையுருப்பிரிவு, முதன்மை புற்றுக்கட்டியை உருவாக்குகிறது. இந்தப் புற்றுக்கட்டியி உள்ள உயிரணுக்கள் அடுத்தடுத்து மாற்றுப்பெருக்கம் (metaplasia), பிறழ்ந்த வளர்ச்சி (dysplasia), விஞ்சு பெருக்கம் (anaplasia) அடைந்து புற்று மெய்வகையாக மாறுகிறது. இந்த புற்று மெய்வகைகள் குருதி அல்லது நிணநீர் ஓட்டங்கள் மூலமாக பிற இடங்களுக்கு இடம் பெயர்ந்து அங்கு கட்டி உருவாக்குகிறது. இவை நிணநீர் கலங்கள் அல்லது குருதிக்குழல்களின் சுவற்றை உடைத்து சுற்றோட்டத் தொகுதி மூலம் (சுற்றோடும் புற்றணுக்கள்) உடலின் பிற இடங்களுக்கும் திசுக்களுக்கும் பரவுகிறது. இவை முறையே *நீணநீர்சார் பரவல்* அல்லது *குருதிசார் பரவல்* எனப்படுகின்றன.  
மற்றொரு இடத்திற்கு வந்தபிறகு புற்றணுக்கள் கலங்களை அல்லது சுவர்களை உடைத்து உட்சென்று பெருகத் தொடங்குகின்றன; இவ்வாறாக மருத்துவ முறைமையில் கண்டறியக்கூடிய மற்றொரு புற்றுக்கட்டி உருவாகிறது. இந்தப் புற்றுக்கட்டி மாற்றிடம் புகுந்த (அல்லது *இரண்டாம் நிலை*) புற்றுக்கட்டியாக அறியப்படுகிறது. இவ்வாறு இடம் பெயரலே புற்றுள்ள கட்டிகளை (எதிர் தீதிலாக் கட்டிகள்) அடையாளப்படுத்தும் மூன்று பண்புகளில் ஒன்றாகும். பெரும்பாலான திசுக்குவிப்புகள் மாற்றிடம் புகுவனவாம்; அவற்றின் பரவுத்தன்மையின் பண்பு வேறுபடலாம்.  
புற்றுக்கட்டிகள் மாற்றிடம் புகுந்து ஏற்படும் புற்றுக்கட்டிகள் *இரண்டாம் நிலை* அல்லது *மாற்றிடம் புகுந்த* கட்டி எனப்படுகின்றன; இவற்றின் உயிரணுக்கள் முதலில் தோன்றிய கட்டியினுடையதாக இருக்கும். அதாவது, எடுத்துக்காட்டாக, மார்பகப் புற்றுநோய் மாற்றிடம் புகுந்து நுரையீரலில் புற்றுக்கட்டி உருவாக்குமானால், இரண்டாம்நிலை புற்றுக்கட்டி வழமையிலா நுரையீரல் உயிரணுக்களால் அல்லாது வழமையிலா மார்பக உயிரணுக்களால் உருவாகியிருக்கும். இது *மாற்றிடம் புகுந்த மார்பகப் புற்றுநோய்* எனப்படும்; *நுரையீரல் புற்றுநோய்* என்றல்ல.
# விருப்பாச்சி (பாளையம்)

**விருப்பாச்சி** (Viruppachi) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஒட்டன்சத்திரம் வட்டம், ஒட்டன்சத்திரம் ஊராட்சி ஒன்றியத்தில் இருக்கும் ஒரு கிராமம்(ஊர்). ஒட்டன்சத்திரம் வருவாய் வட்டத்தின் 17 வருவாய் (கிராம எண்:17)கிராமம் ஆகும். இங்கு தோட்டப் பயிர்களான முள்ளங்கி, பீட்ரூட்,பீன்ஸ்,மக்காசோளம் முட்டைக்கோஸ்,வெங்காயம், விளைகின்றன.
# விருப்பாச்சி (பாளையம்)

## அமைவிடம்

ஒட்டன்சத்திரத்திலிருந்து பழனி செல்லும் (எண்.209ல்) தேசிய நெடுஞ்சாலையில் ஒட்டன்சத்திரத்திலிருந்து சுமார் 9.5 கி.மீ.தூரத்தில் அமைந்து உள்ளது.கடல் மட்டத்திலிருந்து 531 மீட்டர் உயரத்தில் உள்ளது. இந்த கிராமத்திலிருந்து சுமார் 1.6 கி.மீ தூரத்தில் பரப்பலாறு அணை யிலிருந்து விழும் தலைக்குத்து அருவி அமைந்துள்ளது.
# விருப்பாச்சி (பாளையம்)

## விருப்பாச்சி கோபால் நாயக்கர்

ஆங்கிலேயர்களை எதிர்த்து வீரப்போர் புரிந்த விருப்பாச்சி கோபால் நாயக்கர் பிறந்த ஊர்.அவர் ஆட்சிசெய்த விருப்பாச்சி பாளையமே தற்போது விருப்பாட்சி என உள்ளது.விடுதலை வீரர் விருப்பாச்சி கோபால் நாயக்கருக்கு மணி மண்டபத்தை தமிழக அரசு அமைத்து உள்ளது.
# விருப்பாச்சி (பாளையம்)

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, விருப்பாட்சியில் 1579 குடியிருப்புகள் உள்ளது.இதில் 5897 பேர் வசிக்கின்றார்கள். பாலின விகிதம் 1039. எழுத்தறிவு பெற்றவர்கள் 3482 பேர். இதில் 2032 பேர் ஆண்கள்; 1450 பேர் பெண்கள். எழுத்தறிவு பெற்றுள்ளோர் சதவீதம் 65.96. ஆறு வயதுக்குட்பட்டோர் (618 பேர்)10.48 சதவீதம் ஆவர்.
# விக்கிப்பீடியா:மே 26, 2013 சென்னை விக்கிப்பீடியர் சந்திப்பு

சென்னை விக்கிப்பீடியர்கள் சந்திப்பு ஒன்று மே 26, 2013 அன்று நடைபெற்றது உள்ளது. மொசில்லா நிறுவனம், சென்னை லினக்ஸ் பயனர் குழு, விக்கிமீடியா இந்தியா இணைந்து நடத்தும் “திறந்த வார இறுதிகள்” (Open Weekends) நிகழ்வின் பகுதியாக நடைபெற உள்ளது.  
புதியவர்களுக்கான விக்கித் திட்டங்கள் அறிமுகத்துடன் அனுபவமுள்ள பயனர்களுக்கு பின்வரும் தலைப்புகளில் வழங்கல்கள் நடைபெற்றன.  
1. விக்கிதரவு மற்றும் மொழிபெயர்ப்பு விக்கிப் பயன்பாடு (சூர்யா)
1. விக்கிகளில் தானியங்கிகள் (யுவராஜ் பாண்டியன்)
1. விக்கிதானுலாவி பயன்பாடு (சண்முகம்)
1. புகைப்படக்கலை அடிப்படைகள் பற்றிய பயிற்சி (இரவீந்திர பூபதி, பிரதீப் குமார்).  
இவை தவிர மே 25, 26 இல் பிற திறமூல தொழில்நுட்ப அறிமுக வழங்கல்களும் நடைபெற்றன
# விக்கிப்பீடியா:மே 26, 2013 சென்னை விக்கிப்பீடியர் சந்திப்பு

## இடமும் நேரமும்

- **இடம்** : Railsfactory, Sedin Technologies Private Limited # 38/39, 3rd Floor, White's Road, Royapettah, Chennai (சத்யம் திரையரங்கின் வண்டி நிறுத்துமிடம் பின்புற வாசலுக்கு எதிரில் கார்ப்பரேசன் வங்கி கட்டடத்தின் மூன்றாவது மாடியில்)
- **நேரம்** : 26 மே, 2013, ஞாயிற்றுக்கிழமை காலை 10-1 மணி  
- முகநூல் பக்கம் - https://www.facebook.com/events/152064334973643/?ref=25.
# விக்கிப்பீடியா:மே 26, 2013 சென்னை விக்கிப்பீடியர் சந்திப்பு

## கலந்துகொண்டவர்கள்

- ரெயில்ஸ்ஃபேக்டரி அலுவலகத்தில் நுழைய முன் அனுமதி பெறுவதற்காக இங்கு தங்கள் பெயரையும் தகவல்களையும் அருள் கூர்ந்து பதிவு செய்ய வேண்டுகிறோம்.  
1. மா. செல்வசிவகுருநாதன் (பேச்சு)
1. சோடாபாட்டில்<sup>உரையாடுக</sup>
1. <span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>**
1. தமிழ்க்குரிசில் (பேச்சு)
1. இரவி (பேச்சு)
1. Sengai Podhuvan (பேச்சு)
1. இரவீந்திர பூபதி
1. பிரதீப் குமார்
1. சண்முகம்
1. அருண்தாணுமாலயன்
1. செங்கைச் செல்வி
# விக்கிப்பீடியா:மே 26, 2013 சென்னை விக்கிப்பீடியர் சந்திப்பு

## பங்கேற்றோர் கருத்துகள்

கற்றுக் கொண்ட நுணுக்கங்கள் ஒருபுறம் இருக்க, மொழியின்மீதும் குமுகாயத்தின்மீதும் இருக்கும் அக்கறையின் (அல்லது ஆர்வத்தின்) காரணமாக தங்களின் சொந்த நேரத்தைச் செலவிடும் நண்பர்களை சந்தித்தது பெரும் உவகையைத் தந்தது! நல்ல ஊக்குவிப்பாகவும் அமைந்தது. இம்மாதிரியான சந்திப்புகளை அடிக்கடி நடத்த வேண்டும்! --மா. செல்வசிவகுருநாதன் (பேச்சு) 17:22, 26 மே 2013 (UTC)  
:நிழற்படக் கலை குறித்த அறிமுகம் சிறப்பு. ஆட்டோவிக்கிபிரவுசர் குறித்தது பயனுள்ளதாய் அமைந்தது. இன்றைய சந்திப்பு விவாதங்களுடன் இனிதே நிறைவுற்றது. அடுத்த முறை, விக்கியர் சந்திப்பில் நான் அறிமுகவுரை வழங்க வேண்டும் என்று பாலாவும், கண்களை கவனித்துக் கொள்ளுமாறு சிவகுருவும் கூறினர். இரவிக்கு போட்டியாக சந்தித்த விக்கிப்பீடியர் எண்ணிக்கையையும் அதிகரித்துவிட்டேன். நிறைய கற்றுத் தந்தார். தமிழ் 99 எளிமையாக இருந்தது. மேற்கொண்டு சந்திப்புகளை நிகழ்த்த வேண்டும் என்றும் தீர்மானம் நிறைவேற்றப்பட்டது. :-P
: தமிழ்க்குரிசில் (பேச்சு) 17:35, 26 மே 2013 (UTC)  
விக்கியர்களை சந்தித்தால் விளைந்த மனநிறைவு மட்டுமல்லாது, விக்கி முதற் பக்க பராமரிப்பு பணிகளை எளிதாக்க ஒரு வழி உருவானதும் எனக்கு மகிழ்ச்சியினை அளிக்கின்றது. யுவராஜ பாண்டியனின் வழிகாட்டலுடன் உருவாக்கிய சூர்யாவுக்கு பாராட்டுகள்.--சோடாபாட்டில்<sup>உரையாடுக</sup> 02:49, 27 மே 2013 (UTC)  
::பல தமிழ் விக்கிப்பீடியர்களை ஒரே இடத்தில் காண முடிந்தது மகிழ்ச்சி. வழக்கமாக புதிய பயனர்களுக்கு எளிய விக்கி அறிமுகம் தருவதோடு நிகழ்ச்சி முடிந்து விடும். இந்த முறை வந்திருந்தோர் அனைவரும் நெடுநாள் பங்களிப்பாளர்கள் என்பதால் ஒருவருக்கு ஒருவர் வேண்டிய ஆலோசனைகள், நுட்ப உதவியை வழங்குமாறு நேரம் அமைந்தது சிறப்பு. வருங்கால நிகழ்வுகளில் இதனையும் கவனத்தில் கொள்ள வேண்டும். சென்னை திற மூல நண்பர்கள் சிறப்பான ஏற்பாட்டைச் செய்திருந்தார்கள். அவர்களுக்கும் நிகழ்வை ஒருங்கிணைத்த சோடாபாட்டிலுக்கும் சிறப்பு நன்றி :) --இரவி (பேச்சு) 18:36, 29 மே 2013 (UTC)
# கொண்றங்கி கீரனூர்

**கொண்றங்கி கீரனூர்** (K Keeranur) இது இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஒட்டன்சத்திரம் வட்டம், ஒட்டன்சத்திரம் ஊராட்சி ஒன்றியத்தில் இருக்கும் ஒரு (கிராமம்)ஊர். ஒட்டன்சத்திரம் வருவாய் வட்டத்தின் 6 வது வருவாய் கிராமம் (கிராம எண்:6)ஆகும்.
# கொண்றங்கி கீரனூர்

## அமைவிடம்

ஒட்டன்சத்திரத்திலிருந்து மூலனூர் செல்லும் வழியில் ஒட்டன்சத்திரத்திலிருந்து சுமார் 19.5 கி.மீ.தூரத்தில் அமைந்து உள்ளது. கடல் மட்டத்திலிருந்து 461 மீட்டர் உயரத்தில் உள்ளது. வடக்கு எல்லையாக ஈரோடு மாவட்டமும், ஐ.வாடிப்பட்டி கிராமம் கிழக்கு எல்லையாகவும், தெற்கு எல்லையாக மண்டைவாடி கிராமமும், மேற்கு எல்லையாக கள்ளிமந்தையம் கிராமமும் உள்ளது.
# கொண்றங்கி கீரனூர்

## சிறப்பு

இந்த கிராமத்திலிருந்து சுமார் 1 கி.மீ தூரத்தில் உயரமான மலையில் **அருள்மிகு மல்லீஸ்வரர்** சுயம்பு இலிங்க (குகையில்) சிவதலம் உள்ளது. அருள்மிகு மல்லீஸ்வரர் சுயம்பு இலிங்க சிவதலத்திற்கு மேலே மேகங்கள் (கொண்டல்) இறங்கி தவழ்ந்து செல்வதால் கொண்டல் இறங்கியை காரணப் பெயராகக் கொண்டுள்ளது. கொண்டல்+இறங்கி = கொண்டலிறங்கி என்பது நாளடைவில் **கொண்றங்கி**ஆகியது. இதனால் கிராமத்தின் பெயரான கீரனூர் என்பது **கொண்றங்கி கீரனூர்** என்று அழைக்கப்படுகிறது. இந்த மலையின் உச்சியில் (கடல் மட்டத்திலிருந்து சுமார் 748 மீட்டர் உயரம்) தேசிய முக்கோண நில அளவை குறியீடு (Lamb-ton's Great Trigonometrical Survey station) உள்ளது. இங்கு தோட்டப் பயிர்களான முள்ளங்கி, மிளகாய், பீன்ஸ், பீட்ரூட், மக்காசோளம், முட்டைக்கோஸ், வெங்காயம் விளைகின்றன.
# கொண்றங்கி கீரனூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, விருப்பாட்சியில் 872 குடியிருப்புகள் உள்ளது.இதில் 2885 பேர் வசிக்கின்றார்கள். இதில் ஆண்கள்-1475, பெண்கள்-1410, பாலின விகிதம் 956. எழுத்தறிவு பெற்றவர்கள் 1716 பேர். இதில் 1066பேர் ஆண்கள்; 650 பேர் பெண்கள். எழுத்தறிவு பெற்றுள்ளோர் சதவீதம் 64.9 ஆகும், ஆறு வயதுக்குட்பட்டோர் (241 பேர்) 10.48 சதவீதம் ஆவர்.
# சங்கம் - முச்சங்கம் (அடியார்க்கு நல்லார் உரைச் செய்திகள்)

முச்சங்க வரலாறு பற்றித் தொகுத்துக் கூறும் நால் இறையனார் களவியல் உரை. இது 8 ஆம் நூற்றாண்டில் தோன்றிப் 10 ஆம் நூற்றாண்டில் பதிவேறியது. இந்த மூன்று சங்கங்கள் பற்றிய செய்திகளோடு இசை, நாடகத் தமிழ் நூல்களுக்கு முதன்மை தந்து விளக்கம் கூறும் நூல் சிலப்பதிகாரத்துக்கு அடியார்க்கு நல்லார் எழுதியுள்ள உரையில் சிலப்பதிகாரம் உரைப்பாயிரத்துக்கு அவர் தரும் உரையின் பகுதி ஆகும். இப்பகுதியில் இவர் தரும் செய்திகள் இவை.
# சங்கம் - முச்சங்கம் (அடியார்க்கு நல்லார் உரைச் செய்திகள்)

## பேரியாழ்

:பெருங்கலம் என்பது பேரியாழ். இது ஆயிரம் நரம்புகளைக் கொண்ட யாழ். இதனை ஆதியாழ் என்றும் வழங்கினர். இதன் நீளம் 12 சாண். இதில் வணர் என்னும் பகுதி ஒரு சாண். பத்தர் என்பது 12 சாண் எனக் கூறப்படுவதால் இது யாழின் முழு நீளத்தையும் குறிக்கும் எனத் தெரிகிறது. ஒவ்வொருவரும் அவரவர் கையால் எட்டுச் சாண் உயரம் இருப்பர். இந்த யாழின் உயரம் 12 சாண். அதாவது இந்த யாழ் **ஒன்றரை ஆள் உயரம்** இருக்கும் என்பதை உணர்ந்துகொள்ள வேண்டும்.
# சங்கம் - முச்சங்கம் (அடியார்க்கு நல்லார் உரைச் செய்திகள்)

## முச்சங்கம்

:சங்கம் நிலவிய ஆண்டுகள், பேணிய அரசர்கள், சங்கத்தில் இருந்து தமிழ் ஆய்ந்த புலவர்கள், கவி அரங்கேறிய அரசர்கள் முதலானவற்றின் எண்ணிக்கைகள் இறையனார் களவியல் கூறும் எண்ணிக்கைகளாகவே இந்த உரையிலும் உள்ளன.
# சங்கம் - முச்சங்கம் (அடியார்க்கு நல்லார் உரைச் செய்திகள்)

## அரசர்கள்

- அநாகுலன் என்னும் தெய்வப் பாண்டியன் - இவன் தேரில் ஏறி வானில் செல்லும்போது திலோத்தமை என்னும் தெய்வமகளைக் கண்டு காமுற்று அத் தேரிலேயே அவளோடு உறவு கொண்டான். இவர்களுக்குப் பிறந்த மகன் சாரகுமாரன். சாரகுமாரன் இசை அறிதற்குச் சிகண்டி செய்த நூல் இசைநுணுக்கம்.
- பாண்டியன் மதிவாணனார் - கடைச்சங்கம் இரீஇய பாண்டியருள் கவியரங்கு ஏறிய பாண்டியன். மதிவாணனார் செய்த முதல் நூல்களில் உள்ள வசைக்கூத்திற்கு மறுதலையாகிய புகழ்க்கூத்து கூறும் நூல் மதிவாணர் நாடகத் தமிழ்நூல்
- மாகீர்த்தியாகிய நிலந்தரு திருவிற் பாண்டியன் - கபாடபுரத்தில் இருந்துகொண்டு இடைச்சங்க காலத்தில் ஆட்சி புரிந்த இவன் தன் அவைக்களத்தில் தொல்காப்பியம் புலப்படுத்தியவன்.
# சங்கம் - முச்சங்கம் (அடியார்க்கு நல்லார் உரைச் செய்திகள்)

## புலவர்கள்

இடைச்சங்கத்தில் இருந்த புலவர்கள்  
- அகத்தியனார்,
- அறிவனார் – பஞ்சமரபு என்னும் நூலை இயற்றியவர்
- ஆதிவாயிலார் – சேனாபதியம் என்னும் நூலை இயற்றியவர்,
- இருந்தையூர்க் கருங்கோழி மோசியார்,
- கீரந்தையார்
- குறுமுனி (தேவலிருடியாகிய குறுமுனி), (அகத்தியர்) - இவரது மாணாக்கர் பன்னிருவருள் சிகண்டி என்பாரும் ஒருவர்.
- சிகண்டி என்னும் அருந்தவ முனி – இசைநுணுக்கம் என்னும் நூலை இயற்றியவர்
- சிறுபாண்டரங்கனார்,
- துவரைக் கோமகன்,
- தொல்காப்பியனார்,
- நாரதன் (தேவலிருடி நாரதன்) - பஞ்ச பாரதீயம் இயற்றியவர்
- மதுரை ஆசிரியன் மாறனார்,
- யமளேந்திரர் (பாரசவ முனிவரில் ஒருவர்) – இந்திரகாளியம் இயற்றியவர்,
- வெள்ளூர்க் காப்பியனார்
# சங்கம் - முச்சங்கம் (அடியார்க்கு நல்லார் உரைச் செய்திகள்)

## புலவர்கள் (அடிக்குறிப்பு இணைப்பு நூலில் குறிப்பிடப்பட்டவர்கள்)

தலைச்சங்கம்
- அகத்தியன் (திண் திறல் புலமைக் குண்டிகைக் குறுமுனி)
- சிவன் (திரிபுரம் எரித்த விரிசடைக் கடவுள்)
- முரஞ்சியூர் முடிநாகனார் (புவி புகழ் மருதம் கவினிய முரஞ்சிப்பதி முடிநாகன் நிதியின் கிழவன்)
- முருகன் (குன்று எறி இளஞ்சேய்)
இடைச்சங்கம்  
- அகத்தியர்
- தொல்காப்பியத் தமிழ்முனிவர்
- இருந்தையூரின் கருங்கோழி மோசியார்
- வெள்ளூர்க் காப்பியன்
- சிறுபாண்டரங்கன்
- தேசிக மதுரையாசிரியன் மாறன்
- துவரைக் கோமான்
- கீரந்தையார்  
கடைச்சங்கம்  
- அசை விரி குன்றத்து ஆசிரியர்
- அறிவுடை அரனார்
- இளந்திருமாறன்
- இளநாகர்
- உப்பூரிகுடி கிழார்
- உருத்திரஞ்சன்மர்
- கணக்காயர் நவில் நக்கீரர்
- கபிலர்
- கல்லாடர் (ஒல்காப் பெருமைத் தொல்காப்பியத்துக்கு உரை இடையிட்ட விரகர் கல்லாடர்)
- கீரங்கொற்றர்
- கூடலாசிரியன் நல்லந்துவனார்
- கொற்றனார்
- சிறுமேதாவியார்
- சீத்தலைச் சாத்தர்
- செயலூர் வாழ் பெருஞ்சுவனார்
- செல்லூர் ஆசிரியர் முண்டம் பெருங்குமரர்
- சேந்தம்பூதனார்
- தேனூர்கிழார்
- நச்செள்ளையார் (விச்சைக் கற்றிடு நச்செள்ளையார்)
- நல்லூர்ப் புளியங்காய்ப் பெருஞ்சேந்தர்
- நன்னாகர் (இன்னாத் தடிந்த நன்னாகர்)
- பரணர்
- பெருங்குன்றூர்கிழார்
- மணலூர் ஆசிரியர்
- மதுரை மருதனிளநாகர்
- மருத்துவர் தாமோதரனார் மாதவன்
- மாமூலர் (பேர் மூலம் உணரும் மாமூலர்)
- முசிறி ஆசிரியர் நீலகண்டனார்  
இந்தத் தொகுப்பில் வரலாற்றுக்கு முரண்பாடான புலவர் பெயர்கள் இடம்பெற்றுள்ளன.
# கவனகம்

**கவனகம்** என்பது ஒருவர் ஒரே வேளையில் ஒன்றிற்கு மேற்பட்ட செயல்களில் தனது கவனத்தைக் குவிக்கும் ***நினைவாற்றல் கலை*** ஆகும். இதனை வடமொழியில் *அவதானம்* என்பர். இக்கலையை நிகழ்த்தும் கலைஞர் கவனகர் எனப்படுகிறார். இவரை வடமொழியில் *அவதானி* என்பர்.
# கவனகம்

## வகை

ஒரே நேரத்தில் மேற்கொள்ளப்படும் செயல்களின் எண்ணிக்கைக்கு ஏற்ப கவனகம் வகைப்படும். அவை வருமாறு:  
| செயலின் எண்ணிக்கை | தமிழ்ப் பெயர் | வடமொழிப் பெயர் | கலைஞரின் தமிழ்ப் பெயர் | கலைஞரின் வடமொழிப் பெயர் |  |
| --- | --- | --- | --- | --- | --- |
| நான்கு | நாற்கவனகம் | சதுரவதானம் | நாற்கவனகர் | சதுரவதானி |  |
| எட்டு | எண்கவனகம் | அட்டாவதானம் | எண்கவனகர் | அட்டாவதானி |  |
| பத்து | பத்துக் கவனகம் | தசவதானம் | பத்துக் கவனகர் | தசாவதானி |  |
| பதினாறு | பதினாறு கவனகம் | சோடகவதானம் | பதினாறு கவனகர் | சோடக்கவதானி |  |
| முப்பத்திரண்டு | முப்பத்திரண்டு கவனகம் | துவாத்ரீம் தசாவதானம் | முப்பதிதிரண்டு கவனகர் | துவாத்ரீம் தசாவதாணி |  |
| நூறு | நூறு கவனகம் | சத அவதானம் | நூற்றுக் கவனகர் | சதாவதானி | } |
# கதிரியலில் வெப்பம்

**கதிரியலில் வெப்பம்** (*Heat in radiology*) என்ற கருத்துரு, எக்சு-கதிர்க் குழாயில் வேக வளர்ச்சி பெற்ற எலக்ட்ரான்கள் நேர்முனையிலுள்ள இலக்கைத் தாக்கும் போது, எலக்ட்ரான்களின் ஆற்றலில் 99% வெப்பமாகவும் மீதமுள்ள 1% எக்சு கதிர்களாகவும் வெளிப்படுவதையும், இலக்கில் தோன்றும் வெப்பம் உடனுக்குடன் அகற்றப்படாவிடில் இலக்கு அதிக வெப்பத்தால் உருகிவிடக் கூடும் என்பதையும், எனவே வெப்பம் அகற்றப்பட வேண்டுவது கட்டாயமாகும் என்பதையும் குறிப்பிடுகிறது.  
முதலில் இலக்கில் தோன்றும் வெப்பத்தின் ஒருபகுதி நேர்முனைத் தண்டினால் குழாயினுக்கு வெளியே கடத்தப்படுகிறது. மறுபகுதி கதிர் வீச்சு (Radiation) மூலம் குழாய் சுவற்றினை அடைகிறது. அங்கு வெப்பக் கடத்தல்முறையில் கூண்டிலுள்ள எண்ணெயை அடைகிறது. வெப்பச் சலனம் காரணமாக எண்ணெய் முழுவதும் வெப்பம் சீராகப் பரவி பின்பு கடத்தல் மூலம் கூண்டிற்கு வெளியே பரவுகிறது. குளிர்ந்த காற்றை வேகமாக செலுத்துவது, நீரை பயன்படுத்துவது என்று பிற முறைகளுள்ளன. இவ்வாறு அதிக வெப்பத்தால் கருவி பழுதாகாமல் காக்கப்படுகிறது.
# வலைவாசல்:வரலாறு/சிறப்புப் படம்

__TOC__
# வலைவாசல்:வரலாறு/சிறப்புப் படம்

## பயன்பாடு

வரலாறு சிறப்புப் படத்தின் துனைப் பக்க வடிவமைப்பு - வலைவாசல்:வரலாறு/சிறப்புப் படம்/வடிவமைப்பு.
# வலைவாசல்:வரலாறு/சிறப்புப் படம்

## சிறப்புக் கட்டுரைகள் வரிசை

வலைவாசல்:வரலாறு/சிறப்புப் படம்/1  
---
வலைவாசல்:வரலாறு/சிறப்புப் படம்/2  
---
வலைவாசல்:வரலாறு/சிறப்புப் படம்/3  
---
வலைவாசல்:வரலாறு/சிறப்புப் படம்/4  
---
வலைவாசல்:வரலாறு/சிறப்புப் படம்/5  
---
வலைவாசல்:வரலாறு/சிறப்புப் படம்/6  
---
வலைவாசல்:வரலாறு/சிறப்புப் படம்/7  
---
வலைவாசல்:வரலாறு/சிறப்புப் படம்/8  
---
வலைவாசல்:வரலாறு/சிறப்புப் படம்/9  
---
வலைவாசல்:வரலாறு/சிறப்புப் படம்/10  
---
வலைவாசல்:வரலாறு/சிறப்புப் படம்/11  
---
வலைவாசல்:வரலாறு/சிறப்புப் படம்/12  
---
வலைவாசல்:வரலாறு/சிறப்புப் படம்/13  
---
வலைவாசல்:வரலாறு/சிறப்புப் படம்/14  
---
வலைவாசல்:வரலாறு/சிறப்புப் படம்/15  
---
வலைவாசல்:வரலாறு/சிறப்புப் படம்/16  
---
வலைவாசல்:வரலாறு/சிறப்புப் படம்/17  
---
வலைவாசல்:வரலாறு/சிறப்புப் படம்/18  
---
வலைவாசல்:வரலாறு/சிறப்புப் படம்/19  
---
வலைவாசல்:வரலாறு/சிறப்புப் படம்/20  
---
வலைவாசல்:வரலாறு/சிறப்புப் படம்/21  
---
வலைவாசல்:வரலாறு/சிறப்புப் படம்/22  
---
வலைவாசல்:வரலாறு/சிறப்புப் படம்/23  
---
வலைவாசல்:வரலாறு/சிறப்புப் படம்/24  
---
வலைவாசல்:வரலாறு/சிறப்புப் படம்/25  
---
வலைவாசல்:வரலாறு/சிறப்புப் படம்/26  
---
வலைவாசல்:வரலாறு/சிறப்புப் படம்/27  
---
# வலைவாசல்:வரலாறு/சிறப்புப் படம்

## முன்மொழிதல்

இந்த பக்கத்தில் நீங்கள் சேர்க்க விரும்பும் சிறப்புப் படிமங்களின் தொடுப்பை இங்கு முன்மொழியவும்.
1. தற்போது எதுவும் இல்லை.
# ஏ. கே. எஸ். விஜயன்

**ஆ. கு. சு. விஜயன்** (ஆங்கிலம்: A.K.S. Vijayan) (பிறப்பு 15 டிசம்பர், 1961) இந்தியாவின் நாகப்பட்டிணம் தொகுதியில் இருந்து திராவிட முன்னேற்றக் கழகத்தின் சார்பாக 1999, 2004, 2009 ஆகிய ஆண்டுகளில் தொடர்ந்து மூன்று முறை வெற்றி பெற்று மக்களவையில் உறுப்பினராக பணியாற்றியுள்ளார். நாகப்பட்டிணம் மாவட்ட தி.மு.க செயலாளராக பணியாற்றியுள்ளார்.  
தற்போது திமுகவின் விவசாய அணி செயலாளராக உள்ள இவர், 14.06.2021 அன்று, தமிழ்நாடு அரசின் சிறப்புப் பிரதிநியாக நியமிக்கப்பட்டிருக்கிறார். இப்பதவியில் ஓராண்டு காலத்திற்கு நீடிப்பார். இவரது தந்தை இந்தியப் பொதுவுடைமைக் கட்சியினைச் சார்ந்த ஆ. கு. சுப்பையா ஆவார். இவர் நான்கு முறை சட்டமன்ற உறுப்பினராக இருந்துள்ளார்.
# நீல்சு போரின் கோட்பாடு

**நீல்சு போரின் கோட்பாடு** (*Neils Bohr's principle*) அடிப்படையான கோட்பாடாகும். அணுக்கருவைச் சுற்றி பல வரையறுக்கப்பட்ட சுற்றுப் பாதைகளில் எலக்ட்ரான்கள் தொடர்ந்து சுற்றி வருகின்றன. போரின் கோட்பாட்டின்படி,
1. இந்த வரையறுக்கப்பட்டச் சுற்றுப் பாதையில் உள்ளவரையில் அவைகள் ஆற்றலை பெறவோ அல்லது இழக்கவோ செய்வதில்லை.
1. ஒரு அணு, மின்காந்த அலைகளை ஏற்கவோ அல்லது வெளியிடவோ செய்யும் போது, எலக்ட்ரான்கள் ஒரு சுற்றுப் பாதையிலிருந்து மற்றொரு சுற்றுப் பாதைக்குச் செல்கின்றன. அப்போது ஏற்கப்படும் அல்லது வெளிப்படும் ஆற்றலின் அளவு, அந்த இரு சுற்றுப் பாதைகளின் ஆற்றல் மாறுபாட்டிற்குச் சமமாக இருக்கும்.  
:<math>\Delta{E} = E_2-E_1=h\nu </math> ஆகும்
# சர்க்கரைக்கட்டி மலை, பிரேசில்

**சுகர்லோப் மலை** (*Sugarloaf Mountain*, போர்த்துகல்: *Pão de Açúcar*, தமிழில் *சர்க்கரைக்கட்டி மலை* என்று அர்த்தம்) என்பது பிரேசிலில் ரியோ டி ஜனேரோவில் அமைந்துள்ள சிகரமாகும். இது அத்திலாந்திக்குப் பெருங்கடலில் உள்ள தீபகற்பத்தின் குவான்பராக் குடாவின் வாய்ப்பகுதியில் அமைந்துள்ளது. துறைமுகத்திலிருந்து 396 மீட்டர் (1,299 அடி) உயரத்திலுள்ளது. இதன் அமைப்பு சர்க்கரைக்கட்டி அமைப்பில் இருப்பதால் இதன் பெயர் *சர்க்கரைக்கட்டி மலை* எனும் அர்த்தத்தில் அமைந்துள்ளது.  
ஒரு கண்ணாடிச்சுவர் கேபிள்கார், 20 நிமிடங்களுக்கு ஒரு முறை மலைச்சிகரங்களை சுற்றி இயங்கும். கிரானைட் மற்றும் குவார்ட்ஸ் போன்ற கனிமங்களால் உருவானது இந்த மலை.  
இது உலகின் மிகப்பெரிய மற்றும் மிகவும் பிரபலமான மலையேறும் இடங்களில் ஒன்றாகும். இது பிரேசில் நாட்டில் மிக பிரசித்திப்பெற்ற சுற்றுலாத் தலங்களில் ஒன்றாகும். உலகின் பல நாடுகளிலிருந்தும் சுற்றுலா பயணிகள் வந்து செல்கிறார்கள், இதுவரை 37 மில்லியன் மக்கள் இந்த இடத்திற்கு வந்து சென்றுள்ளார்கள்.
# மேம்படுத்தப்பட்ட புஜித்தா ஒப்பளவு

**மேம்படுத்தப்பட்ட புஜித்தா ஒப்பளவு ** (*Enhanced Fujita scale*) அல்லது **ஈஎப் ஒப்பளவு** (*EF scale*) ஐக்கிய அமெரிக்காவிலும் கனடாவிலும் சுழல் காற்றுக்களின் வலிமையை அவை ஏற்படுத்தும் சேதங்களைக் கொண்டு மதிப்பிடுவதாகும்.  
தெத்துசுயா தியோடர் புஜித்தா 1971இல் அறிமுகப்படுத்திய புஜித்தா ஒப்பளவிற்கு மாற்றாக அமெரிக்காவில் பெப்ரவரி 1, 2007இலும் கனடாவில் ஏப்ரல் 18, 2013இலிருந்தும் இது செயற்பாட்டுக்கு வந்தது. புஜித்தா ஒப்பளவைப் போன்றே அடிப்படை வடிவமைப்பைக் கொண்டுள்ளது: சூன்யத்திலிருந்து சேதம் கூடக்கூட அடுத்த எண்ணாக ஐந்து வரையிலும் ஆறு வகைப்பாடுகள் வரையறுக்கப்பட்டுள்ளன. முன்னதாக அகநிலையாகவும் தெளிவற்றும் இருந்தவற்றை மேம்பட்ட சீர்தரத்துடனும் தெளிவாகவும் இதில் வரையறுக்கப்பட்டுள்ளது.
# மேம்படுத்தப்பட்ட புஜித்தா ஒப்பளவு

## கூறளவுகள்

கீழ்வரும் ஆறு வகைகளில், சேதங்கள் உயரும் வரிசையில், ஈஎப் ஒப்பளவு பட்டியலிடப்பட்டுள்ளது. காற்றின் வேகமும் சேதங்களின் ஒளிப்பட காட்டுகளும் இற்றைப்படுத்தப்பட்டபோதும் சேத விவரங்கள் புஜித்தா ஒப்பளவை ஒட்டியே கொடுக்கப்பட்டுள்ளன. உண்மையான ஈஎப் ஒப்பளவு மதிபீட்டில் சேதக் குறியீடுகள் (எந்த வகையான கட்டமைப்பு சேதப்படுத்தப்பட்டுள்ளது) முக்கிய பங்காற்றுகின்றன.
| **ஒப்பளவு** | **காற்றின் வேகம்**
**(மதிப்பீடு)** | **சேதத்திற்கான எடுத்துக்காட்டு** |  |
| --- | --- | --- | --- |
| **மணிக்கு மைல்** | **மணிக்கு கிமீ** |  |  |
| **ஈஎப்0** | 65&ndash;85 | 105&ndash;137 |  |
| **ஈஎப்1** | 86&ndash;110 | 138&ndash;178 |  |
| **ஈஎப்2** | 111&ndash;135 | 179&ndash;218 |  |
| **ஈஎப்3** | 136&ndash;165 | 219&ndash;266 |  |
| **ஈஎப்4** | 166&ndash;200 | 267&ndash;322 |  |
| **ஈஎப்5** | >200 | >322 | } |
# மேம்படுத்தப்பட்ட புஜித்தா ஒப்பளவு

## கூறளவுகள்

### சேதக் குறியீடுகளும் சேதங்களின் மதிப்புநிலையும்

ஈஎப் ஒப்பளவில் தற்போது 28 சேதக் குறியீடுகளும் (டிஐ), அல்லது கட்டமைப்பு மற்றும் வனாந்தர வகைகளும், அவை ஒவ்வொன்றுக்கும் வெவ்வேறு சேத மதிப்புநிலைகளையும் (டிஓடி) வரையறுக்கப்பட்டுள்ளன.
| டிஐ எண். | சேதக் குறியீடு (டிஐ) | சேத மதிப்புநிலை (டிஓடி) |  |
| --- | --- | --- | --- |
| 1 | சிறு தானியக்களஞ்சியம் அல்லது வேளாண் கட்டிடம் | 8 |  |
| 2 | ஒரு- அல்லது இரு-குடும்ப வீடுகள் | 10 |  |
| 3 | தயாரிக்கப்பட்ட வீடு – ஒற்றை அகலம் (MHSW) | 9 |  |
| 4 | தயாரிக்கப்பட்ட வீடு – இரட்டை அகலம் (MHDW) | 12 |  |
| 5 | அடுக்ககங்கள், குடியிருப்புகள், மூன்றுமாடிக் கட்டிடங்கள் (ACT) | 6 |  |
| 6 | மோட்டல் (M) | 10 |  |
| 7 | கட்டப்பட்ட அடுக்ககம் அல்லது மோட்டல் கட்டிடம் (MAM) | 7 |  |
| 8 | சிறு சில்லறை கட்டிடம் [விரைவுணவு விடுதிகள்] (SRB) | 8 |  |
| 9 | சிறு தொழில்முறை கட்டிடம் [மருத்துவரின் அலுவலகம், வங்கிக் கிளைகள்] (SPB) | 9 |  |
| 10 | ஸ்டிரிப் மால் (SM) | 9 |  |
| 11 | பெரிய வணிக வளாகம் (LSM) | 9 |  |
| 12 | பெரிய, ஒதுக்குப்புற சில்லறை வணிக கட்டிடம் [கே-மார்ட், வால்-மார்ட்] (LIRB) | 7 |  |
| 13 | தானுந்து காட்சி விற்பனையகம் (ASR) | 8 |  |
| 14 | தானுந்து சீர்சேவை கட்டிடம் (ASB) | 8 |  |
| 15 | துவக்கப் பள்ளி [ஒற்றை மாடி; உள் அல்லது வெளி கூடங்கள்] (ES) | 10 |  |
| 16 | இளநிலை அல்லது முதுநிலை உயர்நிலைப் பள்ளி (JHSH) | 11 |  |
| 17 | குறைந்த-உயர கட்டிடம் [1–4 மாடிகள்] (LRB) | 7 |  |
| 18 | நடுத்தர-உயர கட்டிடம் [5–20 மாடிகள்] (MRB) | 10 |  |
| 19 | கூடிய-உயரக் கட்டிடம் [20 மாடிகளுக்கு மேலான] (HRB) | 10 |  |
| 20 | நிறுவன கட்டிடம் [மருத்துவமனை, அரசு அல்லது பல்கலைக்கழக கட்டிடம்] (IB) | 11 |  |
| 21 | மாழை கட்டமைப்பு (MBS) | 8 |  |
| 22 | சீர்சேவை நிலைய கவிகை (SSC) | 6 |  |
| 23 | பண்டகசாலை கட்டிடம் [மேலே சாய்ந்த சுவர்கள் அல்லது கூடிய வெட்டுமர கட்டமைப்பு] (WHB) | 7 |  |
| 24 | மின் செலுத்துத் தொடர் (ETL) | 6 |  |
| 25 | தனித்து நிற்கும் கோபுரங்கள் (FST) | 3 |  |
| 26 | தனித்து-நிற்கும் ஒளிவிளக்குத் தூண்கள், குவியொளி தூண்கள், கொடி மரங்கள் (FSP) | 3 |  |
| 27 | மரங்கள்: வன்மரம் (TH) | 5 |  |
| 28 | தரங்கள்: மென்மரம் (TS) | 5 | } |
# நொசிகுறங்கு

**லிதிதோருகம்** அல்லது **லலிதோருகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது மூன்றாவது கரணமாகும்.  
கிளி மூக்கினைப்போல் கையை மடக்கி அவற்றை உட்புறமாக இருபக்கமும் வளைத்து, தொடைகளையும் வளைத்து நிற்கும் நிலை லலிதோருகமாகும்.
# நொசிகுறங்கு

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# அபவித்தம்

**அபவித்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது நான்காவது கரணமாகும்.  
சதுரஸ்ரமாக நின்று,கைகளைத் திருப்பிக் கொண்டு சமகாலத்தில் எடுத்து வைக்கப்பெற்ற சாரியைச் செய்து, கையையும் சுகதுண்டமாகச் செய்து தொடையின் முன்புறம் வைப்பதும், இடது கையைக் கடகாமுகமாகச் செய்து மார்பின் மேல் வைப்பது அபவித்தமாகும்.
# அபவித்தம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# சமநகம்

**சமநகம்** அல்லது ஸமானதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது ஐந்தாவது கரணமாகும்.  
கால்களை நகங்கள் நேராகத் தெரியும்படி வைத்து கொடிபோலத் துவண்டு தொங்குகிற கைகளுடன்,உடல் வளையாமலும் நிமிராமலும் இயல்பாக இருப்பது சமநகமாகும்.
# சமநகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# கதிர்மூலம்-புறப்பரப்பு தொலைவு

**கதிர்மூலம்-புறப்பரப்பு தொலைவு** (Source surface distance- SSD ) அல்லது **கதிர்மூலம்-தோல் தொலைவு** (Source -skin distance) ; தொலைக் கதிர் மருத்துவத்தில் கதிர் மூலம் பொதுவாக 80 முதல் 100 செ.மீ. தொலைவில் இருக்கும். இத் தொலைவு கோபால்ட் கருவியானால் அதன் கீழ்பகுதியிலிருந்து நோயாளியின் தோல் பகுதிவரை தேர்ந்த தொலைவு இருக்குமாறு ஒளித்தொலைவு காட்டி (Optical distance indicator ) மூலம் அல்லது அதற்குண்டான அளவுகோல் துணையுடன் அளந்து பெறலாம். நேர்கோட்டு வேக வளர்த்தியானால் (Clinac) இலக்கிலிருந்து இத்தொலைவு அளவிடப்படுகிறது. இவ்வளவு மிகத் துல்லியமாக அளவிடப்பட வேண்டியது மிக மிக முக்கியமாகும். இவ்வளவில் ஏற்படும் பிழை புற்றுத் திசுவில் ஏற்பளவினை பாதிக்கும்.
# ஆனைக்கோட்டை தொல்லியல் களம்

**ஆனைக்கோட்டை தொல்லியல் களம்** இலங்கையின் வடக்கே யாழ்ப்பாண நகருக்கு வடமேற்கே ஆறு மைல் தொலைவில் நாவாந்துறை கடற்பகுதிக்கு அண்மையில் அமைந்துள்ளது. இங்கு இரண்டு சதுர மைல் பரப்பில் ஆறு குடியிருப்பு மையங்களும், இரண்டு ஏக்கர் பரப்பில் பெருங்கற்கால ஈமச்சின்னங்களும் அடையாளங் காணப்பட்டுள்ளன.  
1980களின் ஆரம்பத்தில் நடத்தப்பட்ட மேற்பரப்பு ஆய்வுகளின் போது கண்டுபிடிக்கப்பட்ட தொல்லியல் களங்களில் ஆனைக்கோட்டை தொல்லியல் களமும் ஒன்று. இங்கே காணப்பட்ட பெருங்கற்காலத் திட்டுக்கள் பல அயலில் உள்ள தாழ்வான பகுதிகளை நிரப்பி வீடமைக்கும் திட்டத்துக்காக மண் அள்ளப்பட்டதனால் குழப்பப்பட்டு இருந்தது.  
பின்னர் யாழ்ப்பாணப் பல்கலைக்கழகத்தினால் வழங்கப்பட்ட ஆய்வுக்கொடை மூலம், அப்பல்கலைக்கழகத்தின் வராலாற்றுத் துறையினர் ஆனைக்கோட்டையில் அகழ்வாய்வுகளை மேற்கொண்டனர். பேராசிரியர். கா. இந்திரபாலா, பேராசிரியர் சி. க. சிற்றம்பலம், முனைவர். பொ. இரகுபதி ஆகியோர் பல்கலைக்கழக மாணவர்களின் உதவியுடன் இந்த ஆய்வுகளை நடத்தினர். இங்கே ஒரு அடக்கக் குழியும் பல தொல்பொருட்களும் கண்டுபிடிக்கப்பட்டன. அடக்கக் குழிக்குள் காணப்பட்ட எலும்புக்கூட்டின் மண்டையோட்டுக்கு அருகில் காணப்பட்ட மட்பாண்டம் ஒன்றில் காணப்பட்ட பொருட்களுள் "ஆனைக்கோட்டை முத்திரையும்" ஒன்று.
# லீனம்

**லீனம்** அல்லது ஸமானதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது ஆறாவது கரணமாகும்.  
கழுத்தையும் தலையையும் முன்பக்கம் நீட்டி வளைக்கப்பட்ட தோல்பட்டையோடு பதாகாஸ்தத்தை மார்பின் நேரே பிடிப்பது லீனமாகும்.
# லீனம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# ஸ்வஸ்திக ரேசிதம்

**ஸ்வஸ்திகரேசிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது ஏழாவது கரணமாகும்.  
ஸ்வஸ்திககரத்தை வீசியும்,இடுப்பில் வைத்தும் நடிப்பது ஸ்வஸ்திகரேசிதமாகும்.
# ஸ்வஸ்திக ரேசிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# கதிர்மூலம் அச்சுத் தொலைவு

**கதிர்மூலம்- அச்சுத் தொலைவு** (*Source- axis distance-SAD*) என்பது தொலைக்கதிர் மருத்துவத்தின் போது கதிர்மூலத்திற்கும் கருவியின் சுழல் அச்சிற்கும் உள்ளத் தூரமாகும். கதிர்புலத்தின் மைய அச்சு கருவியின் சுழல் அச்சு, நோயாளி இருக்கும் மேசையின் சுழல் அச்சு ஆகிய மூன்றும் ஒரே புள்ளியில் கூடுகின்றன. இப்புள்ளி *ஒரேமையப்புள்ளி* (Isocenter ) எனப்படுகிறது. கதிர் மூலத்திற்கும் ஒரேமையப் புள்ளிக்கும் இடைப்பட்ட தூரம் கதிர்மூலம் அச்சுத் தொலைவு எனப்படுகிறது. ஒரேமையப் புள்ளியில் புற்று இருக்குமாறு செய்து சுழல் மருத்துவம், வில் மருத்துவம் போன்ற முறைகளை எளிதில் மேற்கொள்ளலாம்.
# மண்டல ஸ்வஸ்திகம்

**மண்டல ஸ்வஸ்திகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது எட்டாவது கரணமாகும்.  
சதுரஸ்ரகாலில் நின்று, முன்நோக்கி உத்வேஷ்டித வர்த்தனையாற் சென்று ஊர்த்துவமண்டலி வர்த்தனையால் ஸ்வஸ்திகம் அமைய நடிப்பது மண்டல ஸ்வஸ்திகமாகும்.
# மண்டல ஸ்வஸ்திகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# நிருட்டகம்

**நிருட்டகம்** அல்லது **நிருட்டகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது ஒன்பதாவது கரணமாகும்.  
தோளுக்கும் தலைக்கும் இடையில் கைகளைத் தூக்கியும் தாழ்த்தியும், கால்களையும் அவ்வாறே செய்தலும், கைகளால் செய்யப்பெறும் நிருட்டகம் அலபல்லவ முத்திரையோடு கூடிய கையில் சிறுவிரலைத் தூக்குதலும், தாழ்த்தலுமாகிய முறையும், கால்களுக்கோ உத்கடித பாதத்தால் அடையாளம் செய்யப் பெற்ற முறையில் நிற்பது நிருட்டகமாகும்
# நிருட்டகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# அர்த்த நிகுட்டகம்

**அர்த்த நிகுட்டகம்** அல்லது **அர்தத நிகுட்டம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பத்தாவது கரணமாகும்.  
கைகளைச்சிரத்தின் மேல் வைத்து, கைகளை விரலுக்கு விரல் நேராகக் குவித்து, பாதி வளைய இருப்பது அர்த்த நிகுட்டகமாகும்
# அர்த்த நிகுட்டகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# கடிச்சின்னம்

**கடிச்சின்னம்** அல்லது **கடிச்சன்னம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பதினொராவது கரணமாகும்.  
வண்டு போன்ற சாரியால், இருபக்கமும் சுழன்று, மண்டல ஸ்தானத்தில் நின்று, தோள்பட்டையின் உச்சியில் பல்லவ முத்திரைக் கையை வைத்தலாம் கடிச்சின்னமாகும்
# கடிச்சின்னம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# அர்த்தரேசிதகம்

**அர்த்தரேசிதகம்** அல்லது அர்த்த ரேசிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பனிரெண்டாவது கரணமாகும்.  
அலபத்ம முத்திரையோடு கூடிய இரு கைகளையும் சுழற்றி இடது பக்கம் இடக்கையைச் சூசிஹஸ்தமாக நீட்டி, கால்களைச் சிறிது பார்சுவமாக வளைப்பது அர்த்தரேசிதகமாகும்
# அர்த்தரேசிதகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# வக்ஷஸ்வஸ்திகம்

**வக்ஷஸ்வஸ்திகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பதிமூன்றாவது கரணமாகும்.  
கால்களை ஸ்வஸ்திகமாக வைத்து, கைகளையும் மார்பிற்கு மேல் ஸ்வஸ்திகமாக வைப்பது வக்ஷஸ்வஸ்திகமாகும்
# வக்ஷஸ்வஸ்திகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# உன்மத்தம்

**உன்மத்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பதிமூன்றாவது கரணமாகும்.  
கால்களைத் தொட்டிபோல் வளைத்து கைகளையும் நன்றாக நீட்டி, மணிக்கட்டிலிருந்து முன்கையைத் தொங்கவிட்டு நடிப்பது உன்மத்தமாகும்
# உன்மத்தம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# ஸ்வஸ்திகம்

**ஸ்வஸ்திகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டுக் கரணங்களில் இது பதிமூன்றாவது கரணமாகும்.  
கை,கால்களைச் சுவத்திகம்போல அமைத்து நடிப்பது ஸ்வஸ்திகமாகும்.
# ஸ்வஸ்திகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# திருவல்லவாழ் ஸ்ரீவல்லப கோயில்

**திருவல்லவாழ்** என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் கேரள மாநிலம் பத்தனம்திட்டா மாவட்டத்தில் அமைந்துள்ளது. இது திருவல்லா, ஸ்ரீவல்லப ஷேத்ரம் எனவும் அழைக்கப்படுகின்றது. கருடபுராணம், மத்ஸ்யபுராணம் போன்றவற்றில் இத்தலத்தைப் பற்றிய குறிப்புகள் காணப்படுகின்றன. இறைவர் கிழக்கு நோக்கி நின்ற கோலத்தில் திருவாழ்மார்பன், ஸ்ரீவல்லபன், கோலப்பிரான் என அழைக்கப்படுகிறார். இறைவி செல்வத் திருக்கொழுந்துநாச்சியார், வாத்சல்ய தேவி என அழைக்கப்படுகிறார். இத்தல தீர்த்தம் கண்டகர்ண தீர்த்தம், பம்பை தீர்த்தம் ஆகியனவாகும். இதன் விமானம் சதுரங்க கோல விமானம் எனும் அமைப்பைச் சேர்ந்தது.
# திருவண்வண்டூர்

**திருவண்வண்டூர்** (Thiruvanvandoor Mahavishnu Temple) என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் கேரள மாநிலம் ஆலப்புழை மாவட்டத்தில் உள்ளது. திருவமுண்டூர் என்றும் திருவண்வண்டூர் என்றும் அழைக்கப்படுகிறது.